
היו"ר קולט אביטל:

	שלום לכולם, לא ידעתי שזאת ישיבה פורמלית, אבל אם כן, אני מתכבדת לפתוח באופן פורמלי את ועדת העלייה, הקליטה והתפוצות. זה יום קצת משוגע בכנסת, עם הרבה מאוד אירועים, ומכאן שגם אם מעט הגיעו, אני רוצה להבטיח לאורחים שלנו, שהרבה יותר יגיעו אחר כך, גם היום וגם במרוצת הזמן כשתהיה אצלנו התערוכה.

	בוועדת העלייה והקליטה, אנחנו מנסים לא רק לתת ביטוי במלים, אלא גם במראות מעל הקירות, לתרומתם של העולים השונים לתרבות שלנו בארץ. לפני שבועיים בערך, אם אני לא טועה, פתחנו כאן יחד עם משרד הקליטה תערוכה שכוללת מגוון רחב של יצירות, של אמנים ממדינות שונות. כמובן שהכל הוא מאוד סובייקטיבי, ואני מרשה לעצמי כרגע לדבר בצורה מאוד סובייקטיבית,  אנחנו כל הזמן מחליפים תערוכות, החלטנו שאנחנו רוצים פה לחנוך עוד תערוכה משלנו בוועדה. אני בחרתי לפחות לפי הבנתי רק,  וזה לא מחייב את הקיבוץ, את היצירות של יורי אוסטרובסקי גולובש. אבל היו לזה כמה סיבות, לא רק הטעם האישי, אלא גם העובדה שאנחנו השבוע חוגגים את יום הולדת הכנסת, זה בדרך כלל בט"ו בשבט. השנה ט"ו בשבט זה מחר,  ובאופן עקרוני היינו צריכים לערוך את כל החגיגות בכנסת מחר. אבל בגלל המצב בשדרות, כולנו, כל הכנסת נוסעת לשדרות. אז אנחנו מקדימים קצת את יום הולדת הכנסת, וחונכים את התערוכה שקשורה קצת לכנסת בצורה הומוריסטית היום. בחרנו את היצירות האלה, גם בגלל העיתוי, גם בגלל העניין של איכות העבודה, וגם בגלל הנושא.

[bookmark: _GoBack]	אני בטוחה שלמר אוסטרובסקי יש מבחר גם בתחומים שונים ואחרים. אבל כשראינו שהוא גם מייצג את הכנסת דרך הכסאות, ולצערנו חלק מהכסאות נראות כמו מגדל פיזה, בגלל שאנחנו יודעים מה קורה פה ברמת הבלבול, אבל גם ברמת הייצוג של הקהילות השונות. וגם כשראינו את הדרך שבה לפעמים אנשים רצים על כסאות ועל מיקרופונים, אז החלטנו להראות קצת את הדינמיות וגם את הבלבול שיש לפעמים אצלנו. כך היום אנחנו חונכים את התערוכה הזאת, יחד איתך מר אוסטרובסקי ועם האורחים. אנחנו רוצים לברך אותך, ולהודות גם לאוצרת שעזרה לנו מאוד, רינה מוסקובויץ'. נבקש מרינה להגיד כמה מלים, כי יותר קל לה, גם כאשה שמתמצאת באומנות, וגם כאשה שמדברת עברית, ואחר כך אם תרצה להוסיף כמה מלים, אנחנו נשמח. בבקשה רינה.

רינה מוסקוביץ':

	שלום לכולם, אני שמחה שאנחנו ממשיכים את המסורת היפה. לפני חודש קיימנו תערוכה גדולה מאוד של אמנים ממדינות שונות, ובאופן טבעי, ואני ממש מאושרת שיש לזה המשך, יושבת הראש של ועדת העלייה והקליטה, בחרה את הצייר הזה. גם בגלל זה שהוא מאוד מיוחד, וגם בגלל זה שכנראה הנושא שלו מאוד רלבנטי גם לארועים, גם לכנסת עצמה, וגם לוועדה. מצידי, אני רוצה לומר, שהצייר הוא מעולה, ואני מאוד שמחה שהוא מצא את מקומו בכנסת, בהמשך התערוכות. אני מצטערת על כך שהגיעו מעט אנשים, יש לזה סיבה כי עכשיו חורף, והמון אנשים חולים, כולל עיתונאים, בזה אין לנו שליטה. אבל אני מאמינה שהתערוכה תהיה פה הרבה זמן, ואפשר להזמין אנשים שיכולים גם לתרום להמשך, וגם לתרום לצייר עצמו שזה לא מעט. 

	אני רוצה להודות שוב גם לוועדת העלייה והקליטה,  וגם אישית לחברת הכנסת הגברת קולט אביטל, שהתייחסה לצייר ולתערוכה באופן מיוחד מאוד, ומבורך המעשה. אני מקווה שעוד יהיו לנו הרבה תערוכות בהמשך, ומעשים טובים, לא רק דיבורים.

היו"ר קולט אביטל:

	תודה רבה.
יורי גולובש אוסטרובסקי:

	אני רוצה להוסיף ברשותכם כמה מלים למה שאמרה כבר האוצרת של התערוכה. קיבלתי כמה שאלות, שאלו אותי כמה אנשים בצורה לוגית ביותר, מדוע בחרת את הנושא של הכיסאות כנושא לתמונות שלך. להבנתי, זה נושא שאפשר להשוות את זה עם בן-אדם גם ויזואלית גם רוחנית. לכסא יש רגליים, ידיים, וזה מזכיר לנו את האדם. חוץ מזה הכסא בחיים שלנו, יש לו משמעות גדולה מאוד מאז שאנחנו נולדים. למשל הכסא הראשון במולדת שלנו.

קלאודיה כץ:

	הפרסום של בית ראשון במולדת, שהתכנית של הסוכנות שיצאו עולים מחוץ לארץ, היו המון פוסטרים. ביניהם היה כסא מאוד מיוחד כזה, תבואו תשבו, יש התיישבות.

יורי גולובש אוסטרובסקי:

	מעבר לזה הכסא מאפשר לראות את כל המצבים האפשריים בחיים. גם בחלל וגם בחיים של בן-אדם, ולכן זה מה שגרם לו לחשוב על כסאות.

	הצבע מרחיב את האופקים של היכולות של הצייר עד אין סוף. תתארו לעצמכם אילו במקום הכסאות עכשיו היו כאן מצויירים אנשים. 

היו"ר קולט אביטל:

	אנחנו יכולים לתאר, אבל היתה פה פחות הרמוניה. 

	אנחנו רוצים לשאול מה מסמל מבחינתו הקשת, הקשת וצבעי הקשת. יש פה שלושה דברים שמאוד נוגעים לנושא הזה של הקשת. 

יורי גולובש אוסטרובסקי:

	בקשת הוא רואה את הקשר בין האנשים לאלוקים. כאן זה שער מאוד מואר בכנסת.

היו"ר קולט אביטל:

	בכולם יש פרספקטיבה של כנסת בצורה מאוד מעניינת, מאוד צנועה. הכל בעצם מואר בצבעים, חוץ מהכנסת שנשארת בגרפיקה מאוד מינימליסטית. 

רינה מוסקוביץ':

	הוא מתאר את זה ככניסה לגן עדן, הכניסה לכנסת, זה כמו להיכנס לגן עדן. 

יצחק הילדסהיימר:

	הכסא הראשון שבן אדם נתקל בו אחרי שהוא נולד, ולא המשכת.

קלאודיה כץ:

	הוא אמר שזה כמו כסא והתחיל במולדת, התחיל כאן. 

רינה מוסקוביץ':

	הוא דיבר על זה, שלכסא בחייו של אדם יש משמעות מאוד חשובה. מיום שהוא נולד, ועד הגעתו לארץ מולדתו.

יצחק הילדסהיימר:

	למה ביום שנולד, איזה כסא יש לבן אדם ביום שהוא נולד?

רינה מוסקוביץ'

	זה הראייה שלו, אתה יכול להתווכח.

יצחק הילדסהיימר:

	יכולתי לתת לו תשובה. ילד יהודי בן שמונה ימים, יש כסא, יושבים בברית מלה.

היו"ר קולט אביטל:

	כל אחד מפרש את הדברים איך שהוא מבין. אם אתה רוצה להוסיף לזה ברית מלה, אנחנו בפרלמנט היהודי לא נסרב. 

יצחק הילדסהיימר:

	הבעיה היא שיש מקומות שבהן רובם לא עשו ברית מלה לילד בן שמונה ימים.

רינה מוסקוביץ':

	יש כאלה שעשו. זה תלוי באיזה מקומות. 

מרינה סולודקין:

	ההורים שלי ערכו חופה בזמן של סטאלין. אפשר היה לקבל מחנות עבודה, אבל הם עשו.

רינה מוסקוביץ':

	 אני יכולה להפתיע אותך, שגם אני לפני 33 שנים עשיתי חופה בווילנה, וגם לבן שלי שנולד שם עשינו ברית. אז המקרים הם לא כל כך מעטים. להגיד שבאוקראינה זה פחות, וברוסיה זה לא היה אלו הכללות.

היו"ר קולט אביטל:

	אי אפשר להיות בוועדת הקליטה בלי להגיע לנושא הגיור.

	אני באמת רוצה להודות לשניכם, וגם לגברת הרבה מאוד. 

מרינה סולודקין:

	הרעיון של לפתוח תערוכות של ציורים של עולים, זה רעיון מאוד נכון, וזה מקום מאוד נכון. גם להציג את התמונות. אני אהבתי היום את הפרשנויות, בגלל שכשאני ראיתי כסא בכנסת, חשבתי שזה מאוד פילוסופי, מאוד עמוק. רק לא ראיתי כאן כסאות מוסיקליים. 

	קולט, אני חושבת שזו תרומתך לעבודה של וועדת העלייה והקליטה, שיש תערוכות בלי סוף. המאבק על הכסאות של סגני שרים, בליכוד במיוחד, כזה שרק אנשים כמו גוגול, צ'כוב, צ'אפק.

היו"ר קולט אביטל:

	אני יכולה להוסיף לך גם אצלנו.

מרינה סולודקין:

	רואים בתמונה 24 כסאות, זו הממשלה. הוא אומר שיש גם משמעות בין השורות. אף אחד לא רוצה לשבת על כסא שחור, אני אומרת איכות הסביבה, או משרד הקליטה, אז תופסים כסאות אחרים. 

היו"ר קולט אביטל:

	זה לא נכון, כי יש הרבה אנשים שרוצים. 

יורי גלובש אוסטרובסקי:

	צבע זה דמות.

היו"ר קולט אביטל:

	אנחנו יכולים לבחור צבע?

יורי גולובש אוסטרובסקי:

	שחור, לבן, ירוק, אדום, צהוב, ורוד.

היו"ר קולט אביטל:

	אני לוקחת את הורוד בגלל הסוציאליזם הרך.

	בזה אנחנו מסיימים אתה צד הרשמי. אני רוצה להוסיף לפרוטוקול, שהיתה פה ישיבה גדולה קודם, והשר שרנסקי מאוד התרשם ומאוד אהב את העבודות. בדרך כלל זה לא גוף מסחרי, אבל אנחנו מאפשרים לחברי כנסת לרכוש עבודות אם הם רוצים. תודה רבה.	




הישיבה ננעלה בשעה 12:30






















































